สวัสดีค่ะ พอดีก่อนหน้านี้ 4-5 วัน มีผื่นสีแดง ขึ้นบนหัวไหล่และหลังค่ะ มีอาการคัน และตอนอาบน้ำแสบๆค่ะ
สวัสดีค่ะ ผื่นสีแดงที่ขึ้นบริเวณหัวไหล่และหลัง อาจเกิดจาก1. ผื่นแพ้สัมผัส หรือระคายเคืองต่างๆ เช่น สบู่ ผงซักฟอก น้ำยาปรับผ้านุ่ม โลชั่น น้ำหอม หรือเกิดจากการสัมผัสโลหะที่แพ้ เช่น นิกเกิล เป็นต้น มักเกิดขึ้นเฉพาะที่ที่โดนสัมผัส แต่อาจเกิดขึ้นทั่วตัวก็ได้ มักจะมีอาการคันร่วมด้วย2. ผื่นลมพิษ เกิดจากการแพ้สิ่งต่างๆ ที่พบบ่อย ได้แก่ อาหารทะเล ถั่วต่างๆ เครื่องดื่มแอลกอฮอล์ ละอองเกสร พืช ขนสัตว์ เป็นต้น มักจะมีอาการคันมากร่วมด้วย3. ติดเชื้อที่ทำให้เป็นไข้ออกผื่น เช่น หัด หัดเยอรมัน โรคติดเชื้อโมโนนิวคลีโอสิส, อีสุกอีใส เป็นต้น อาการโดยรวมคือมักจะมีไข้นำมาก่อนแล้วจึงเกิดผื่นตามมา นอกจากนี้จะมีอาการอื่นๆ เฉพาะตามแต่ละโรคไป ส่วนผื่นอาจันหรือไม่คันก็ได้4. การติดเชื้อราที่ผิวหนัง จะพบเป็นผื่นสีแดง หรือผิวหนังอาจมีลักษณะแบบบวมแดงลอกก็ได้ มักมีอาการคัน หรืออาจมีอาการเจ็บแสบก็ได้5. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก โดยต้องมีประวัติของการใช้ยามาก่อนที่จะเกิดผื่นขึ้น6. เป็นโรคผิวหนังอักเสบชนิดต่างๆในเบื้องต้น ไม่ควรไปแคะ แกะ เกา ผื่นดังกล่าว เและหลีกเลี่ยงการใช้สิ่งต่างๆ ที่อาจทำให้แพ้หรือระคายเคืองไปก่อน เช่น ไม่ใช้สบู่ที่ไม่เคยใช้ ไม่ใช้หินหรือใยขัดตัวขณะอาบน้ำ งดการทาโลชั่นหรือฉีดน้ำหอม เป็นต้น หากยังคงมีอาการคันร่วมด้วย ก็อาจทานยาแก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากผื่นแดงยังคงมีอยู่ต่อเนื่อง หรือมีจำนวนเพิ่มขึ้น หรือมีอาการอื่นๆ ร่วมด้วย ก็ควรไปพบแพทย์เพื่อตรวจรักษาค่ะ